**การขับเคลื่อนการสร้างความเข้มแข็งจากภายในประเทศ**

ต่อจากนี้ไป ขอเชิญรับฟังไทยคู่ฟ้าครับ

รัฐบาลเตรียมขับเคลื่อนการสร้างความเข้มแข็งจากภายในประเทศ โดยจะดำเนินการให้สำเร็จเป็นรูปธรรม 4 ด้าน คือ 1) การลงทุนโครงสร้างพื้นฐานในชนบท เช่น ลานตากวัตถุดิบภาคการเกษตรและยุ้งฉาง และจะขับเคลื่อนแนวคิดประชารัฐอย่างเข้มข้น 2) การจัดทำโครงการ “1 ตำบล 1 SME” อย่างครบวงจร โดยส่งเสริมผู้ประกอบการเทคโนโลยีใหม่ เพื่อให้ธุรกิจที่ใช้นวัตกรรมทุกระดับเติบโต สร้างงาน สร้างรายได้ จำหน่ายสินค้าและบริการที่เป็นทางเลือกใหม่ของตลาด โดยรัฐบาลจะจัดตั้ง National Startup Center เชื่อมโยงบัญชีนวัตกรรมและจดทะเบียน Startup ทั้งหมด ส่งเสริมให้ Startup สามารถเข้าถึงแหล่งเงินทุนได้และมีกองทุนร่วมลงทุนให้เกิดความเข้มแข็ง 3) การส่งเสริมการลงทุนในอุตสาหกรรมการท่องเที่ยวในระดับตำบลและหมู่บ้าน และ 4) การสร้างตลาดกลางสินค้าเกษตร เพื่อให้เกษตรกรมีที่จำหน่ายสินค้าที่มีความเป็นธรรม ทั้งนี้ มาตรการทั้งหมดดังกล่าวจะช่วยกระตุ้นและสร้างความเข้มแข็งให้แก่เศรษฐกิจของประเทศตามนโยบายรัฐบาล

ร่วมเดินหน้าประเทศไทย กับสำนักโฆษก สำนักเลขาธิการนายกรัฐมนตรี